## Rješenje kojim se društvu za upravljanje fondovima rizičnog kapitala s privatnom ponudom Quaestus Private Equity d.o.o., Zagreb, odobrava osnivanje Quaestus Private Equity Kapital II otvorenog investicijskog fonda rizičnog kapitala s privatnom ponudom

### NN 95/2010 (4.8.2010.), Rješenje kojim se društvu za upravljanje fondovima rizičnog kapitala s privatnom ponudom Quaestus Private Equity d.o.o., Zagreb, odobrava osnivanje Quaestus Private Equity Kapital II otvorenog investicijskog fonda rizičnog kapitala s privatnom ponudom

HRVATSKA AGENCIJA ZA NADZOR FINANCIJSKIH USLUGA

2679

Na temelju odredbi članka 15. točka 4. alineja 1. i članka 8. stavak 1. Zakona o Hrvatskoj agenciji za nadzor financijskih usluga (»Narodne novine« 140/05) te članaka 5., 196., 205., 216. i 220. Zakona o investicijskim fondovima (»Narodne novine« 150/05), Uprava Hrvatske agencije za nadzor financijskih usluga, na zahtjev društva za upravljanje fondovima rizičnog kapitala s privatnom ponudom Quaestus Private Equity d.o.o., Zagreb, Ilica 1A, u predmetu izdavanja odobrenja za osnivanje i prijavu upisa u registar fondova Quaestus Private Equity KapitaL II otvorenog investicijskog fonda rizičnog kapitala s privatnom ponudom, na sjednici održanoj 22. srpnja 2010. donijela je

RJEŠENJE

1. Društvu za upravljanje fondovima rizičnog kapitala s privatnom ponudom Quaestus Private Equity d.o.o., Zagreb, Ilica 1A, odobrava se osnivanje Quaestus Private Equity Kapital II otvorenog investicijskog fonda rizičnog kapitala s privatnom ponudom.

2. Društvu Quaestus Private Equity d.o.o., Zagreb, Ilica 1A, odobrava se Prospekt i Statut Quaestus Private Equity Kapital II otvorenog investicijskog fonda rizičnog kapitala s privatnom ponudom.

3. Odobrava se izbor Raiffeisenbank Austria d.d., Zagreb, Petrinjska 59, koja će obavljati poslove depozitne banke za Quaestus Private Equity Kapital II otvoreni investicijski fond rizičnog kapitala s privatnom ponudom i to na temelju ugovora sklopljenog 14. svibnja 2010. godine između društva Quaestus Private Equity d.o.o., Zagreb, Ilica 1A i Raiffeisenbank Austria d.d., Zagreb, Petrinjska 59.

4. Quaestus Private Equity Kapital II otvoreni investicijski fond rizičnog kapitala s privatnom ponudom upisuje se u registar fondova pod identifikacijskim brojem RPP153.

5. Ovo rješenje objavit će se u »Narodnim novinama«.

Obrazloženje

Društvo za upravljanje fondovima rizičnog kapitala s privatnom ponudom Quaestus Private Equity d.o.o., Zagreb, Ilica 1A (dalje: Društvo), podnijelo je 8. lipnja 2010. godine zahtjev za odobrenje osnivanja otvorenog investicijskog fonda rizičnog kapitala s privatnom ponudom Quaestus Private Equity Kapital II, prijavu upisa u registar fondova za Quaestus Private Equity Kapital II otvoreni investicijski fond rizičnog kapitala s privatnom ponudom, kao i zahtjev za odobrenje prospekta i statuta tog fonda te odobrenje izbora depozitne banke, sve sukladno odredbama članaka 5., 196., 205., 216. i 220. Zakona o investicijskim fondovima.

Društvo je, nakon zahtjeva Hrvatske agencije za nadzor financijskih usluga, 15. srpnja 2010. dostavilo cjelokupnu dokumentaciju.

Pregledom zahtjeva za odobrenje utvrđeno je da je Društvo priložilo svu potrebnu dokumentaciju sukladno odredbama članka 205. Zakona o investicijskim fondovima, a iz koje je razvidno da su Prospekt i Statut Quaestus Private Equity Kapital II otvorenog investicijskog fonda rizičnog kapitala s privatnom ponudom u skladu s odredbama članaka 216. i 220. Zakona o investicijskim fondovima.

Također je pregledom zahtjeva za odobrenje izbora depozitne banke, na temelju ugovora sklopljenog 14. svibnja 2010. godine između Društva i Raiffeisenbank Austria d.d., Zagreb, Petrinjska 59, odobren izbor depozitne banke, a sve vezano uz obavljanje poslova predviđenih odredbama članka 196. Zakona o investicijskim fondovima.

Slijedom navedenog, valjalo je zahtjev Društva riješiti na način opisan u točkama 1. 2. i 3. izreke ovog rješenja te upisati Quaestus Private Equity Kapital II otvoreni investicijski fond rizičnog kapitala s privatnom ponudom u registar fondova pod identifikacijskim brojem RPP153.

Sukladno odredbi članka 8. stavka 4. Zakona o Hrvatskoj agenciji za nadzor financijskih usluga, izreka ovog rješenja objavit će se u »Narodnim novinama«.

UPUTA O PRAVNOM LIJEKU

Protiv ovog rješenja žalba nije dopuštena, ali se protiv istog može pokrenuti upravni spor podnošenjem tužbe Upravnom sudu Republike Hrvatske u roku od 30 dana od dana primitka ovog rješenja.

Klasa: UP/I-451-04/10-06/6

Urbroj: 326-113-10-8

Zagreb, 22. srpnja 2010.

Zamjenik
predsjednika Uprave
Ivo Šulenta, v. r.

Rješenje, NN 95/2010-2679